Document ID: 32008R0428

UREDBA KOMISIJE (ES) št. 428/2008
z dne 8. maja 2008
o določitvi intervencijskih centrov za žita
(Kodificirana različica)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1784/2003 z dne 29. septembra 2003 o skupni tržni ureditvi za žita (1) in zlasti člena 6 uredbe,
ob upoštevanju naslednjega:
(1)
Uredba Komisije (EGS) št. 2273/93 z dne 28. julija 1993 o določitvi intervencijskih centrov za žita (2) je bila večkrat (3) bistveno spremenjena. Zaradi jasnosti in racionalnosti bi bilo treba navedeno uredbo kodificirati.
(2)
Izbira intervencijskih centrov za zagotovitev pravilnega delovanja intervencijskega sistema bi morala temeljiti na geografski danosti in razpoložljivih kapacitetah skladiščenja, ki omogočajo zbiranje in odpremo večjih količin žit.
(3)
Ukrepi, ki jih določa ta uredba, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Intervencijski centri, ki jih je treba določiti v skladu s členom 6 Uredbe (ES) št. 1784/2003, morajo izpolnjevati enega od naslednjih pogojev:
(a)
lokacija v regijah s precejšnjo pridelavo žit, ki redno ali občasno bistveno presega lokalno povpraševanje, ob upoštevanju kmetijske in tržne strukture v tej regiji;
(b)
obstoj precejšnjih skladiščnih objektov;
(c)
posebna pomembnost kot trg za blago znotraj in izven Skupnosti.
Člen 2
1. Od centrov v regijah tiste vrste, kot so opisani v točki (a) člena 1, se upoštevajo samo taki, ki imajo:
(a)
skladiščne kapacitete s tehnično opremo, ki omogoča prevzem, skladiščenje in odpremo večjih količin žit;
(b)
ustrezne prometne povezave za prevzem, in, kar je še pomembneje, za odpremo žit.
2. Od centrov, ki izpolnjujejo pogoje iz točk (b) ali (c) člena 1, se upoštevajo le tisti, katerih skladiščne kapacitete, tehnična opremljenost in izbira ustrezne lokacije omogočajo zbiranje, in, kar je še pomembneje, odpremo večjih homogenih količin žit.
Člen 3
Uredba (EGS) št. 2273/93 se razveljavi.
Sklici na razveljavljeno uredbo, se upoštevajo kot sklici na to uredbo in se berejo v skladu s primerjalno tabelo v Prilogi III.
Člen 4
Ta uredba začne veljati na dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. maja 2008

Labels: 3
17
18
15